Nõva laht ei ole jääs. Ilmselt ei lähe ka vist kunagi. Mulle väga meeldib seal ujumas käia (läheb hästi järsku ja kohe sügavaks) ja seal on laulvad liivad :). Ptraegu muidugi paksu lumevaiba all.. kuna valisime paarikilomeetrise lõigu rannaäärset metsavaheteed, siis oli auto põhi sõites aina vastu lund.. hea, et sisse ei jäänud kusagile :). Aga  ilus oli!    See-eest oli üks diplomaat meie talveolusid tundmata sirgelt teelt joonelt välja sõitnud. Eks tee muidugi (nagu ka ühelt pildilt näha) oli lauslibe kinnisõidetud lumi - kaunis ja valge :). Igatahes on lumi jube paks, sest peale pooletunnist kaevamist (meil oli lumelabidas kaasas ja õnneks pidas üks auto kolme noore kutiga ka kinni) hakkas auto alla ratastele vajuma :). Aga välja me teda kaevatud ei saanudki, kohalikud (kes ka kinni olid pidanud - liiklus on sel teel väga väike)  kutsusid kellegi välja tõmbama. Aga hea õppetund oli see küll - ikka võiks lumelabidas sellise ilmaga liigeldes autos olla. Ja diplomaadihärrat vaadates mõtlesin, et kui muidu ei kanna, siis vähemalt autos peaks talvel müts-sall-kindad ja talvesaapad olema.. mantel võib ju ilus olla, aga kui ta on õhuke... samuti õhukese nahktallaga kingad.. siis mina küll teada ei taha, mismoodi ta õues tunnike külmetades ennast tundis.. väljas oli lõppeks ca -12C.    Sutlepa, Roslepa, Paslepa.. ja sealt siis Österby  sadamast üle mere jääteed mööda Haapsalu poole (on jah sant pilt, aga pimedaks hakkas minema ja tee oli maru konarlik - üritage ise rooli taga rappuvas autos pilti teha... säriaega ei saanud ju ka kasutada :P)